Danmarks Statistik,  19-07-2016

 /-

  Akt.nr.

Til

Dannelsen af DISCO(08)\_ALLE\_INDK\_13

### DISCO\_ALLE\_INDK\_13

Ændringer i nomenklaturen for DISCO\_ALLE\_INDK\_13

Variablen DISCOALLE\_INDK er fra 1991 til 2002 fire betydende cifre( udfyldt med efterstillet ”00”) og fra 2003 seks betydende cifre. De sidste to cifre fra 2003 er en underopdeling af den fircifrede kode. Fra 2004 til 2009 er der i forhold til perioden 1991 til 2002 en række mindre ændringer i koderne til DISCO\_ALLE\_INDK\_13. Disse ændringer kan ses på linket (<http://www.dst.dk/da/Statistik/dokumentation/Nomenklaturer> ).

Indkomststatistikken følger denne ændring på nær ledelse med under 10 ansatte. Denne kategori, hvor de to første cifre i koden er 13 (ledelse af virksomheder med mindre end 10 ansatte), bibeholdes uændret i DISCO\_ALLE\_INDK\_13.

Fra 2010 benyttes klassifikationen DISCO-08, som er væsentlig ændret i forhold til DISCO-klassifikation DISCO-04. Dog er hovedgrupperingen (første ciffer i DISCO) på nær nogle få kategorier den samme (f. eks. flytter sygeplejerskearbejde og pædagogarbejde fra hovedgruppe tre til hovedgruppe to). Ændringen i nomenklaturen er så stor, at DISCO variablen ændrer navn til DISCO08\_ALLE\_INDK\_13. Dannelsen af DISCO08\_ALLE\_INDK\_13 foregår efter samme principper som dannelsen af DISCO\_ALLE\_INDK\_13.

Dannelse af variablen DISCOALLE\_INDK

Variablen DISCO\_ALLE\_INDK\_13 dannes ud fra DISCOLOEN\_INDK(kode for lønmodtager) og DISCOSEL\_INDK (kode for selvstændige) samt BESKST13 (beskæftigelsesstatus).

DISCO\_ALLE\_INDK-13 dannes ud fra formlen:

DISCO\_ALLE\_INDK\_13=DISCOSEL\_INDK for BESKST=1 eller 2 (selvstændige, medarbejdende ægtefælle),

DISCO\_ALLE\_INDK\_13=DISCOLOEN\_INDK for BESKST>2 (lønmodtagere, pensionister mv.).

Sammenligninger over tid

Sammenligninger over tid på mere end de to første cifre i

DISCO\_ALLE\_INDK\_13 skal foretages med varsomhed, da:

* der er forskellig metode til opgørelse af DISCO-koden for selvstændige og lønmodtagere
* der er forskellige opgørelsesmetoder for lønmodtagere afhængig af sektor (privat, stat, kommunal)
* der hvert år mangler koder for en del lønmodtagere, som så søges imputeret ved forskellige metoder
* opgørelsesmetoden for statsligt ansatte er ændret i 1998
* opgørelsesmetoden er ændret for selvstændige i år 2003
* imputeringsmetoden for lønmodtagere er ændret i 2000, 2003 og 2004

### Dannelsen af DISCO for selvstændige

DISCO-selvstændige (personer med BESKST/BESKST02 =1,2)

DISCO-koden for selvstændige sættes ud fra deres virksomheds BRANCHE.

Ændring fra 2002 til 2003

Før 2003 bliver 30 pct. af de selvstændige karakteriseret som ledere med under 10 ansatte (to første cifre i DISCOALLE\_INDK lig 13). Fra 2003 ændres metoden hvorefter selvstændige får tildelt DISCO-kode. Derved falder andelen af selvstændige, der karakteriseres som ledere med under 10 ansatte fra 30 pct. af de selvstændige i 2002 til tre pct. i 2003.

Hovedreglen fra 2003 er, at selvstændige med under fem ansatte antages at arbejde med i produktionen, og dermed får DISCO-kode som håndværker, butiksansat og lign (kodeværdi større end 200000). Selvstændige med fem til ni ansatte antages at være ledere og får DISCO-kode mellem 130000 og 131900 (ledelse af virksomheder med færre end 10 ansatte). Selvstændige med mindst 10 ansatte får DISCO-kode mellem 122000 og 123900 (ledelse i virksomheder med 10 eller flere ansatte).

### Dannelse af DISCO for lønmodtagere i indkomststatistikken

Hovedkilden til DISCO-løn i indkomststatistikken er Danmarks Statistiks Lønstatistiks DISCO-koder.

DISCO-kode fra løn-statistik vælges

Først findes den sektor (privat, stat og kommune) hvorfra personen har fået størst lønudbetaling i løbet af året, og personens DISCO-kode fra denne sektor i løn-statistikken vælges. Hvis der ikke findes en DISCO-kode i den valgte sektor, tages DISCO kode fra en af de andre sektorer, hvis en sådan findes.

Imputering af

 DISCO-kode

Hvis en lønmodtager ikke har nogen DISCO-kode i lønstatistikken, søges koden imputeret ud fra forskellige oplysninger.

**1991 til 2002** foregår imputeringen ved følgende prioritering af kilderne:

* For personer under visse uddannelser (typisk med lærlingeperiode) sættes en DISCO-kode
* DISCO-kode sættes for visse stillingstyper i centrale personregister (anvendes ikke fra og med 2000)
* DISCO-kode sættes for medlemskab af visse A-kasser og for enkelte ud fra kombination med højeste fuldførte kompetencegivende uddannelse og arbejdsstedsbranche
* DISCO-kode sættes for visse kombinationer af højeste fuldførte kompetencegivende uddannelse og arbejdsstedsbranche.

**Fra år 2003** foregår imputeringen ved følgende prioritering af kilderne:

* Hvis arbejdsstedet er det samme i året forud tages DISCO-koden fra det foregående års lønstatistik (bruges fra og med 2004)
* DISCO-kode sættes for visse kombinationer af højeste fuldførte kompetencegivende uddannelse og arbejdsstedsbranche
* For personer under visse uddannelser (typisk med lærlingeperiode) sættes en DISCO-kode
* DISCO-kode sættes for medlemskab af visse A-kasser og for enkelte ud fra kombination med højeste fuldførte kompetencegivende uddannelse og arbejdsstedsbranche

Variablen DISCOTYP angiver, hvilken af de ovenfor nævnte kilder DISCO-kode for lønmodtagere har i indkomststatistikken.

### DISCO-koder i LØN-statistikken

For de privatansattes vedkommende drejer det sig om oplysninger fra alle virksomheder med 10 eller flere ansatte, som indberetter seks cifrede DISCOLØN koder sammen med lønbeløbet for den pågældende ansættelse. Enkelte mindre virksomheder indberetter frivilligt eller gennem Dansk Arbejdsgiverforening. Men de har altså ikke indberetningpligt.

For de offentligt ansattes vedkommende hentes stillingsoplysninger i forbindelse med offentlig lønoplysninger og konverteres til DISCO-koder. For kommunerne konverteres kommunale stillingskoder til DISCO-koder.

For statsansatte anvendtes samme metode som for kommunaltansatte før år 1998. Fra 1998 sættes koderne i de statslige lønkontorer ved, at de godkender en tidligere sat kode eller selv sætter en ny.